Document ID: 32005D0506

KOMMISSIONENS BESLUTNING
af 14. juli 2005
om ændring af beslutning 1999/120/EF for så vidt angår optagelse af en virksomhed i Albanien på midlertidige lister over tredjelandsvirksomheder, hvorfra medlemsstaterne kan importere dyretarme
(meddelt under nummer K(2005) 2657)
(EØS-relevant tekst)
(2005/506/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), særlig artikel 2, stk. 4, og
ud fra følgende betragtninger:
(1)
Ved Kommissionens beslutning 1999/120/EF af 27. januar 1999 om midlertidige lister over tredjelandsvirksomheder, hvorfra medlemsstaterne tillader indførsel af dyretarme (2) opstilles der midlertidige lister over tredjelandsvirksomheder, hvorfra medlemsstaterne kan importere dyretarme.
(2)
Albanien har forelagt navnet på en virksomhed, som fremstiller dyretarme, og som myndighederne bekræfter opfylder fællesskabsbestemmelserne.
(3)
Den pågældende virksomhed bør derfor optages på de lister, der blev opstillet ved beslutning 1999/120/EF.
(4)
Eftersom der endnu ikke er foretaget kontrol på stedet, gælder der ikke nedsat kontrolhyppighed for import fra den pågældende virksomhed, jf. Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (3).
(5)
Beslutning 1999/120/EF bør derfor ændres i overensstemmelse hermed.
(6)
De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 1999/120/EF ændres som angivet i bilaget til nærværende beslutning.
Artikel 2
Denne beslutning anvendes fra den 22. juli 2005.
Artikel 3
Denne beslutning er rettet til medlemsstaterne.
Udfærdiget i Bruxelles, den 14. juli 2005.

Labels: 3
0
18
17